丹麦语新闻阅读 Kronprins Frederik siger farvel til dansk-kinesisk turismeår_新闻阅读_丹麦语阅读_丹麦语学习网
丹麦语新闻阅读 Kronprins Frederik siger farvel til dansk-kinesisk turismeår
核心提示：Kronprins Frederik siger farvel til dansk-kinesisk turismeår
Det dansk-kinesiske turismeår går på hæld. Afslutningen markeres med et arrangement i Det Kongelige Teater i København på tirsdag den 5. december.
Kronprins Frederik, som er protektor for det dansk-kinesiske turismeår vil holde tale ved afslutningsceremonien. Også erhvervsminister Brian Mikkelsen (K), og formanden for Kinas nationale turismeorganisation, Li Jinzao, vil være blandt talerne.
Danske Shotgun Revolution vil, sammen med Folkorkestret fra Sang- og danseteatret i Heilongjiang i Norøstkina, stå for den musikalske underholdning.
”Et turismeår er sådan en størrelse, som kineserne har med forskellige, normalt større, lande. Det er en gensidig forpligtelse, på diplomatisk plan og i turismeerhvervet,” forklarede Flemming Bruhn, direktør i VisitDenmark med ansvar for de asiatiske markeder til gbtimes ved turismeårets begyndelse.
2017 har budt på en lang række begivenheder i regi af turismeåret: Tivoli skruede op for fyrværkeriet til ære for kinesiske gæster, konferencen China Day satte fokus på kinesiske turister i Danmark og både Udenrigsminister Anders Samuelsen (LA), Statsminister Lars Løkke Rasmussen (V) og Hans Kongelige Højhed Kronprins Frederik var i Kina, for blot at nævne nogle få.
上一篇：丹麦语新闻阅读 Forhistorisk havskabning opdaget i Kina
下一篇：丹麦语新闻阅读 Lego ønsker kineserne godt nytår med særligt sæt for Hundens År